text: [{"text_idx": "#000000", "text": "Leitar tu\u0301 eftir Nudlavirkinum, try\u0301st her"}, {"text_idx": "#000001", "text": "Veri\u00f0 go\u0301\u00f0 vi\u00f0 hv\u00f8r annan, og lu\u0301gvi\u00f0 minni\nThere is a time, there is a place"}, {"text_idx": "#000007", "text": "Ta\u00f0 er bert ha\u0301lvur annar ma\u0301na\u00f0i si\u0301\u00f0an, at Elin ringdi til mi\u0301n, og seg\u00f0i m\u00e6r, at Kaj var sju\u0301kur. Ta\u00f0 ein skelkur, men bo\u00f0ini komu saman vi\u00f0 bo\u00f0unum, um, at Kaj ikki visti, at hon hev\u00f0i fortalt m\u00e6r hetta, og at hon ikki var vi\u0301s i\u0301, at hann vildi hava, at hon seg\u00f0i fo\u0301lki fra\u0301. Ti\u0301 bi\u0301\u00f0a\u00f0i eg nakrar dagar, og sendi honum so eini bo\u00f0 a\u0301 Messenger, har okkara samskifti hevur veri\u00f0 tey seinastu no\u0301gvu a\u0301rini. Men ta\u00f0 vardi meg ikki, at st\u00f8\u00f0an var so ring, og at ta\u00f0 fo\u0301r at ganga so skjo\u0301tt."}, {"text_idx": "#000008", "text": "Eg m\u00f8tti fyrstu fer\u00f0 u\u0301tisetavestmenningunum Kaj og Karl Anton, ta\u0301 Plastnoist sp\u00e6ldi i\u0301 F\u00f8royum i\u0301 1992 ella 1993. Teir vo\u0301ru a\u0301 eini minitour, i\u00f0 minnist meg r\u00e6tt taldi tri\u0301ggjar konsertir i\u0301 Havn, eina i\u0301 gongug\u00f8tuni undir ha\u0301lvtekjuni i\u0301 Handilskjarnanum, eina i\u0301 SMS og eina i\u0301 Bla\u0301dy\u0301pinum og onkra a\u0301 bygd eisini. Eg fo\u0301r til allar tri\u0301ggjar konsertirnar i\u0301 Havn, ti\u0301 hesir beiggjarnir og teirra bo\u0301lkur fasinera\u00f0u meg."}, {"text_idx": "#000009", "text": "Ta\u00f0 bleiv til eitt vinalag vi\u00f0 Karl Anton, i\u00f0 eins og eg hev\u00f0i eina sera sto\u0301ra passio\u0301n fyri f\u00f8royskum to\u0301nleiki."}, {"text_idx": "#000010", "text": "Ta\u00f0 var to\u0301 ikki fyrr enn seinni i\u0301 ni\u0301tia\u0301runum, at eg veruliga kom at kenna Kaj gj\u00f8gnum Niels Arge Gala\u0301n. Vit vo\u0301ru a\u0301 konsert saman a\u0301 5 \u00d8ren a\u0301 Amager, eg haldi kanska, at Deep Purple sp\u00e6ldi, ein deiliga hugnaligur dagur, har eg innsa\u0301, hvussu fitt menniskja Kaj var."}, {"text_idx": "#000011", "text": "Seinni sluppu vit at venja vi\u00f0 MC-Ha\u0301r i\u0301 uppt\u00f8kuh\u00f8linum hja\u0301 Kaj i\u0301 A\u030arhus, ta\u0301 vit skuldu sp\u00e6la a\u0301 Spot Festivalinum i\u0301 A\u030arhus i\u0301 1999."}, {"text_idx": "#000012", "text": "Eftir, at Karl Anton doy\u00f0i gj\u00f8rdist tilkny\u0301ti til Kaj enn t\u00e6ttari, og eg man hava veri\u00f0 til flest allar konsertir hja\u0301 honum i\u0301 F\u00f8royum seinastu 15 a\u0301rini ella so. Ikki bert ti\u0301, at vit vo\u0301ru vinmenn, men ti\u0301 at Kaj i\u0301 mi\u0301nari metan er ein av F\u00f8roya allar st\u00f8rstu sangskrivarum. Fl\u00f8gurnar \u201cU\u0301r Maskinru\u0301minum\u201d og \u201cI\u0301 andglettinum\u201d eru ba\u0301\u00f0ar i\u0301 mi\u0301nari metan meistarverk. Ta\u00f0 hevur ofta undra meg, hvi\u0301 sangir sum \u201cPallas Pengar\u201d, \u201cSigi sum er\u201d, \u201cSawyer\u201d og a\u00f0rir ikki hava fingi\u00f0 st\u00f8rri ru\u0301md i\u0301 f\u00f8royskum u\u0301tvarpi."}, {"text_idx": "#000013", "text": "Kaj var sum sangskrivari serstakliga fo\u0301lksligur, ja, faktiskt n\u00e6stan bygdasligur, men als ikki a\u0301 ein kiksa\u00f0an ma\u0301ta, ti\u0301 Kaj var so o\u0301lukksa\u0301liga kul, at hann sja\u0301lvt dugdi at vera bygdasligur uppa\u0301 tann kulasta ma\u0301tan."}, {"text_idx": "#000014", "text": "Eg havi savna\u00f0 n\u00f8kur av bestu l\u00f8gunum a\u0301 hesum playlistanum."}, {"text_idx": "#000015", "text": "Eg minnist no\u0301gvar o\u0301tru\u0301liga go\u0301\u00f0ar konsertir, og ein av teimum heilt go\u0301\u00f0u, var ta\u0301 eg og Niels fo\u0301ru til No\u0301lsoyar eitt sunnukv\u00f8ld i\u0301 januar i\u0301 a\u0301r, at lurta eftir Kaj Klein and The Force Majeures, i\u00f0 sp\u00e6ldu n\u00f8kur av bestu l\u00f8gunum hja\u0301 Kaj og Karl Anton."}, {"text_idx": "#000016", "text": "Ein fantastisk konsert og eitt festligt og va\u0301ttligt kv\u00f8ld fyri meg og Niels, ja, satt at siga kendist ta\u00f0 mest sum ein partur av sanginum \u201cPallasa pengar\u201d ta\u00f0 einu l\u00f8tuna. Men sum Kaj seg\u00f0i nakrar dagar seinni, \u201cTa\u00f0 var bara gevaldigt, haldi eg\u201d, og ta\u00f0 var nettupp gevaldigt. Kaj var gevaldigur."}, {"text_idx": "#000017", "text": "Fantastiski Terji Rasmussen hevur skjalfest konsertina a\u0301 film, og vit kunnu ti\u0301 uppliva ella enduruppliva part av henni a\u0301 Youtube."}, {"text_idx": "#000019", "text": "Eg gj\u00f8rdi eina samr\u00f8\u00f0u vi\u00f0 Kaj til Sosialin i\u0301 januar 2014, ta\u0301 vo\u0301ru fleiri fl\u00f8gu\u00e6tlanir a\u0301 skra\u0301nni, og hann hev\u00f0i longu fleiri enn 50 sangir kla\u0301rar, men avlei\u00f0ingarnar av fer\u00f0sluo\u0301happinum, i\u00f0 hann hev\u00f0i veri\u00f0 fyri, vo\u0301ru ein sto\u0301r for\u00f0ing. Men b\u00e6\u00f0i a\u0301rr\u00e6\u00f0i og \u00e6tlanir vo\u0301ru sto\u0301rar. Ti\u0301anverri eru hesar to\u0301 ikki komnar u\u0301t."}, {"text_idx": "#000020", "text": "Sja\u0301lvt um eg sja\u0301lvandi syrgi um Kaj, so kann eg ikki anna\u00f0 enn fegnast, um ta\u00f0 fantastisku lagaskja\u0301ttu, i\u00f0 hann leg\u00f0i eftir s\u00e6r. Her koyrir mi\u0301n playlisti a\u0301 repeat og eg ma\u0301 smi\u0301la, ta\u0301 eg hoyri hesa r\u00f8ddina, saman vi\u00f0 hansara gittarsp\u00e6li, ko\u0301rr\u00f8ddini hja\u0301 Mariu Guttesen og hammond sp\u00e6linum hja\u0301 Palla Hjort, hetta er li\u0301vsja\u0301ttandi to\u0301nleikur."}, {"text_idx": "#000022", "text": "Fo\u0301lkaflokkurin dri\u0301vur eitt o\u0301tru\u0301liga flott valstri\u0301\u00f0, flottar ly\u0301singar og bleytir bo\u00f0skapir. Familjan er i\u0301 fokus siga tey, i\u0301 einum filmi, i\u00f0 er so reinur og penur, at um eg ikki visti betri, so hev\u00f0i eg hildi\u00f0 ta\u00f0 veri\u00f0 eina ly\u0301sing fyri Scientology."}, {"text_idx": "#000023", "text": "Seinasta ny\u0301ggja eru realitysendingar vi\u00f0 valevnunum, i\u00f0 sita og svara spurningum, i\u00f0 tey ikki kenna frammanundan. No\u0301gvur dentur ver\u00f0ur lagdur a\u0301, at spurningarnir ver\u00f0a svara\u00f0ir erliga. Eg veit ikki, um hetta skal skiljast, sum ein sonevndur disclaimer:"}, {"text_idx": "#000024", "text": "*Fo\u0301lkaflokkurin ger vart vi\u00f0, at i\u0301 ju\u0301st hesi sendingi svara okkara valevni erliga."}, {"text_idx": "#000025", "text": "Sendingarnar eru ivaleyst fi\u0301nar, og vit koma inn undir hu\u0301\u00f0ina a\u0301 hesum valevnunum. Eg eri sum markna\u00f0arf\u00f8ringsma\u00f0ur sera imponera\u00f0ur."}, {"text_idx": "#000027", "text": "Hugsjo\u0301nin um, at ta\u0301 ta\u00f0 regnar a\u0301 prestin, so dryppar ta\u00f0 a\u0301 degnin, og av honum ni\u00f0ur a\u0301 altardreingin og so vi\u0301\u00f0ari, er ikki heilt burturvi\u00f0, men ta\u0301 prestur hevur bygt eina takarennu, i\u00f0 gongur beint ni\u00f0ur til Hollands, so er ikki no\u0301gvir dropar eftir til altardreingin, klokkaran og gravaran."}, {"text_idx": "#000028", "text": "Eg kann ikki lata vera vi\u00f0 at hugsa um, at Fo\u0301lkaflokkurin i\u0301 hesum valstri\u0301\u00f0num er eitt sindur, sum hesar sonevndu alkopops. Brennivi\u0301n lati\u00f0 i\u0301 pakkning sum bomm, s\u00e6r s\u00f8tt og o\u0301farligt u\u0301t og smakkar eisini s\u00f8tt og o\u0301farligt. Eitt nu\u0301 Bacardi Breezer, Smirnoff Ice og anna\u00f0 li\u0301knandi."}, {"text_idx": "#000029", "text": "Man drekkur ta\u00f0 uttan at vita, at ta\u00f0 er ski\u0301tfarligt, og a\u0301\u00f0renn man veit av liggur man og spy\u0301r tarmanar u\u0301r s\u00e6r."}, {"text_idx": "#000030", "text": "Man a\u0301tti ju\u0301 at vita ta\u00f0, hugsar man dagin eftir, ti\u0301 man hevur ju\u0301 b\u00e6\u00f0i roynt Bacardi og Smirnoff a\u0301\u00f0ur, og ta\u0301 var st\u00f8\u00f0an tann sama."}, {"text_idx": "#000032", "text": "Vo\u0301nandi ver\u00f0a timburmennirnir ikki so \u00f8giligir, sum eg r\u00e6\u00f0ist fyri."}, {"text_idx": "#000033", "text": "Vit si\u0301ggjast aftur komandi G!"}, {"text_idx": "#000034", "text": "Enn eitt G! er fari\u00f0 afturum \u2013 hesin festivalurin er alti\u0301\u00f0 eitt h\u00e6ddarpunkt a\u0301 summarinum, og so var eisini i\u0301 a\u0301r."}, {"text_idx": "#000035", "text": "Leygardagurin var at hyggja til fyri meg ikki so \u00f8giliga a\u0301hugaverdur to\u0301nleikaliga. Ju\u0301, gamani\u0301 visti man, at Fatboy Slim uttan iva fo\u0301r at levera ein go\u0301\u00f0a DJ veitslu a\u0301 sandinum, og Hans Andrias er aftur t\u00f8kur vi\u00f0 ny\u0301ggjum tilfari, hesafer\u00f0 a\u0301 f\u00f8royskum, ti\u0301 kundi ta\u00f0 eisini gerast gott. Men perso\u0301nliga var eg mest spentur um Gretu Svabo Bech."}, {"text_idx": "#000036", "text": "Fo\u0301r Greta at kla\u0301ra at fylla sandin vi\u00f0 fo\u0301lki? Fo\u0301r hon at bera a\u0301 ma\u0301l? Fo\u0301r hon at fa\u0301a fatur i\u0301 a\u0301hoyrarunum? Skapa ney\u00f0uga sambandi og stemningin?"}, {"text_idx": "#000037", "text": "Greta hevur i\u0301 mun til hini f\u00f8roysku n\u00f8vnini a\u0301 skra\u0301nni vi\u00f0 \u201cRaise your Weapon\u201d, eitt multimillio\u0301na hitt at du\u0301va uppa\u0301. Eitt lag, i\u00f0 ennta\u0301 var\u00f0 tilnevnt til ein Grammy."}, {"text_idx": "#000038", "text": "Men ta\u00f0 eru immervekk 9 a\u0301r si\u0301\u00f0an, at Greta hitta\u00f0i saman vi\u00f0 Deadmau5, og ofta hava konsertirnar seinastu a\u0301rini veri\u00f0 low key, og uttan bo\u0301lk. Ti\u0301 tyktist ta\u00f0 meira enn djarvt at seta hana a\u0301 sto\u0301ra pallin."}, {"text_idx": "#000039", "text": "At si\u0301ggja til, var eisini talan um eina katastrofala feilbo\u0301king, ta\u0301 konsertin byrja\u00f0i. Sera fa\u0301 fo\u0301lk vo\u0301ru a\u0301 sandinum, ney\u00f0uga atdra\u0301ttarmegin var opinbart ikki har."}, {"text_idx": "#000041", "text": "Hetta tyktist to\u0301 ikki at darva\u00f0 teimum a\u0301 pallinum. Tey bla\u0301stu eitt popshow av sera h\u00f8gum st\u00f8\u00f0i i\u0301 gongd, og ta\u00f0 vardi ikki leingi, so h\u00f8vdu tey drigi\u00f0 no\u0301gv fo\u0301lk oman a\u0301 sandin."}, {"text_idx": "#000042", "text": "Tey to\u0301ku avbjo\u0301\u00f0ingina og vunnu a\u0301 henni. Fo\u0301lk, i\u00f0 hev\u00f0i ivast bleiv drigi\u00f0 oman i\u0301 popveitsluna, og vit sluppu at uppliva eina langa r\u00f8\u00f0 av v\u00e6lskriva\u00f0um poppl\u00f8gum, m.a. omanfyri nevnda \u201cRaise your Weapon\u201d."}, {"text_idx": "#000043", "text": "Greta og v\u00e6lsp\u00e6landi bo\u0301lkurin levera\u00f0i eina av allar bestu framf\u00f8rslunum i\u0301 a\u0301r, og ta\u00f0 er eingin ivi um, at hetta er ta\u00f0 slagi\u00f0 av pallum, i\u00f0 Greta eigur at sp\u00e6la a\u0301."}, {"text_idx": "#000044", "text": "H\u00f8vu\u00f0snavni\u00f0 i\u0301 a\u0301r var uttan samanbering Fatboy Slim, og hann skuffa\u00f0i heldur ikki. Vit fingu eitt v\u00e6l komponera\u00f0 DJ show, vi\u00f0 orku og megi. Alt hekk v\u00e6l saman, ljo\u0301s, skermar, l\u00f8g og framf\u00f8rsla. Hesi DJ showini hava seinastu a\u0301rini tiki\u00f0 yvir festivalarnar, fyri gamlar menn sum meg, i\u00f0 elska rokkin, er ta\u00f0 n\u00e6stan hugstoytt, at sto\u0301ru rokkshowini ikki eru ta\u00f0 berandi a\u0301 festivalum longur. Men ta\u0301 man upplivir hvussu gott li\u0301v er i\u0301, ma\u0301 bara sta\u00f0festast, at hetta riggar, og ta\u00f0 rigga\u00f0i eisini hja\u0301 Fatboy Slim."}, {"text_idx": "#000045", "text": "Eitt pluss eitt, kann gott geva meira enn tvey"}, {"text_idx": "#000047", "text": "Eitt nu\u0301 var leygardagurin eitt studium i\u0301 hvussu tvi\u0301mansbo\u0301lkar kunnu rigga ella ikki. Eitt nu\u0301 var samanrenningin millum Hans Andrias vi\u00f0 sangi og kassagittara og Torleik Mortensen a\u0301 kontrabassi, r\u00e6ttiliga magisk. Teir komplementera\u00f0u hv\u00f8nn annan so o\u0301metaliga v\u00e6l, og fi\u0301nu l\u00f8gini hja\u0301 Hans Andriasi sto\u0301\u00f0u sterkari enn nakranti\u0301\u00f0. Ta\u00f0 ljo\u0301\u00f0a\u00f0i hamrandi v\u00e6l."}, {"text_idx": "#000048", "text": "Somulei\u00f0is fra\u0301li\u0301k var konsertin hja\u0301 sama Torleiki og Andreasi Tykj\u00e6r Restorff, ella Hettaher, i\u00f0 teir kalla seg. Saman skaptu teir ein sto\u0301rfingna ljo\u0301\u00f0mynd i\u0301 fjo\u0301sinum."}, {"text_idx": "#000049", "text": "Ta\u00f0 kennist o\u0301tru\u0301liga n\u00f8ktandi vi\u00f0 ti\u0301li\u0301kum go\u0301\u00f0um to\u0301nleikaupplivingum har tu\u0301 upplivir, at hetta er ju\u0301st tann r\u00e6tta samanrenningin millum to\u0301nleikarar. Ein annar bo\u0301lkur, i\u00f0 eisini royndi seg vi\u00f0 tveimum ljo\u0301\u00f0f\u00f8rum var enska duoin Ferris & Sylvester."}, {"text_idx": "#000050", "text": "Tvey ung fo\u0301lk, vi\u00f0 hv\u00f8r si\u0301num gittara. Eingin ivi um, at serliga bergtakandi r\u00f8ddin hja\u0301 songkvinnuni er go\u0301\u00f0 og nokk mest berandi elementi\u00f0 hja\u0301 teimum."}, {"text_idx": "#000051", "text": "Sparsommiliga instrumenteringin er teirra sti\u0301lur. Eg helt to\u0301 ikki, at hetta helt li\u0301ka v\u00e6l a\u0301 konsertpalli, sum a\u0301 uppt\u00f8ku. Me\u00f0an eg sto\u0301\u00f0 og lurta\u00f0i, so sakna\u00f0i eg ein bo\u0301lk at bakka tey upp, kom vi\u00f0 einum trummuleikara og einum tangentleikara, so kundi hetta veri\u00f0 ordiliga gott. Ti\u0301 me\u00f0an Hans Andrias og Torleik vi\u00f0 ti\u0301 minimalistiska megna\u00f0u at skapa ju\u0301st r\u00f8ttu ljo\u0301\u00f0myndina til si\u0301ni l\u00f8g, so kendist ta\u00f0 n\u00e6stan, sum um Ferris & Sylvester desperat royndu at kompensera fyri, at tey ikki h\u00f8vdu bo\u0301lk vi\u00f0 s\u00e6r. Teirra roynd tyktiskt at vera at skapa ein ljo\u0301\u00f0mynd, i\u00f0 lei\u00f0ir tankarnar til White Stripes, men me\u00f0an Jack White og Megan White meistra hetta, so kendist hetta meira sum ein roynd."}, {"text_idx": "#000052", "text": "Eg ma\u0301tti so eisini enn einafer\u00f0 sta\u00f0festa, at hip hop dugir okkurt, i\u00f0 hini ikki duga. Aftur leygardagin, var ta\u00f0 i\u0301slendskt hip hop, i\u00f0 fekk alt uppa\u0301 ko\u0301k. Emmsje Gauti megna\u00f0i veruliga at seta li\u0301v i\u0301, eins og Jo\u0301ipe\u0301 X Kro\u0301li gj\u00f8rdu fri\u0301ggjakv\u00f8ldi\u00f0, Noah Carter ho\u0301skv\u00f8ldi\u00f0 og UndirGrundin mikukv\u00f8ldi\u00f0. Gott at G! hevur lati\u00f0 skra\u0301nna upp fyri hip hop."}, {"text_idx": "#000053", "text": "G! l\u00e6rir og G! roynir"}, {"text_idx": "#000054", "text": "Har hendur so no\u0301gv a\u0301 G!, fyri n\u00f8krum a\u0301rum si\u0301\u00f0an, var maturin stutt sagt redsilsfullur, hetta to\u0301k man hond um, og saman vi\u00f0 Gist & Vist, i\u00f0 var sto\u0301ri matsyndarin, hevur man vent gongdini, so festivalgestir nu\u0301 kunnu velja millum alskyns lekkrar r\u00e6ttir, her ma\u0301 eg nevna Brioche burgaran, i\u00f0 var framu\u0301r go\u0301\u00f0ur, ta\u0301 eg royndi hann fri\u0301ggjakv\u00f8ldi\u00f0, og r\u00e6ttiliga go\u0301\u00f0ur, ta\u0301 eg fekk m\u00e6r ein afturat leygarkv\u00f8ldi\u00f0."}, {"text_idx": "#000055", "text": "Enn eitt fjo\u0301s var lati\u00f0 upp, og har var stu\u0301gvandi full drinks barr, og hinumegin vegin var Mikkeler vi\u00f0 ymsum betri \u00f8lum, enn t\u00e6r, i\u00f0 man fekk i\u0301 no\u0301gvu vanligu \u00f8lteltunum."}, {"text_idx": "#000056", "text": "Hetta er sama vi\u00f0 \u00f8llum ti\u0301 no\u0301gva, i\u00f0 hendur i\u0301 fjo\u0301sinum fra\u0301li\u0301k ting."}, {"text_idx": "#000057", "text": "I\u0301 a\u0301r gj\u00f8rdi G! so eisini eina roynd at apa eftir Summarfestivalinum, vi\u00f0 at leggja langar ste\u00f0gir inn millum konsertirnar. Hetta oy\u00f0ileg\u00f0i flowi\u00f0, og fekk i\u0301 \u00f8llum f\u00f8rum meg at ry\u0301ma heim fyri ti\u0301\u00f0, ti\u0301 eg ikki ti\u0301mi at standa i\u0301 reginum og bi\u0301\u00f0a. Men hetta havi eg longu blogga\u00f0 um."}, {"text_idx": "#000058", "text": "Forbanna\u00f0ir ste\u00f0gir og ein ukulele \u2013 annars fi\u0301nasta slag"}, {"text_idx": "#000059", "text": "Leygarmorgun \u2013 eg eri ny\u0301liga vakna\u00f0ur i\u0301 hu\u0301sunum vit hava la\u0301nt i\u0301 Fuglafir\u00f0i."}, {"text_idx": "#000060", "text": "Fyri meg er hetta 4. dagurin a\u0301 G!, i\u00f0 so sma\u0301tt byrjar."}, {"text_idx": "#000061", "text": "Nakrir tjaldarar vi\u00f0 meira enn vanligum a\u0301rr\u00e6\u00f0i, valdu at byrja festivalin vi\u00f0 eini konsert mikukv\u00f8ldi\u00f0, og ta\u0301 sonurin skuldi sp\u00e6la har, enda\u00f0i eg i\u0301 leiklutinum sum sjaf\u00f8r og roadie \u2013 hetta er ny\u0301ggi leikluturin."}, {"text_idx": "#000062", "text": "Sonurin heldur ta\u00f0 vera nokkso stuttligt, at me\u00f0an pa\u0301pin gongur vi\u00f0 si\u0301num keypta ljo\u0301sarey\u00f0a og hvi\u0301ta G! armbandi, so hevur hann fingi\u00f0 eitt svart og bla\u0301tt VIP armband."}, {"text_idx": "#000063", "text": "Ti\u0301\u00f0in er nokk komin, at eg skal venja meg vi\u00f0 hesa st\u00f8\u00f0una. Ti\u0301 um tit ikki vita ta\u00f0 enn, so er sonur mi\u0301n Marius heilt o\u0301luksa\u0301liga dugnaligur. Eg ivist ikki i\u0301, at komandi a\u0301r ver\u00f0ur li\u0301tli heimagj\u00f8rdi tjaldingarpallurin skiftur u\u0301t vi\u00f0 st\u00f8rru pallarnar a\u0301 G!."}, {"text_idx": "#000064", "text": "Ho\u0301ast ljo\u0301\u00f0umst\u00f8\u00f0urnar a\u0301 tjaldingar\u00f8kinum mikukv\u00f8ldi\u00f0 vo\u0301ru avbjo\u0301\u00f0andi og ta\u00f0 regna\u00f0i r\u00e6ttiliga illa, so fingu Marius og Jonas, i\u00f0 er hansara DJ, veruliga li\u0301v i\u0301 fj\u00f8ldina."}, {"text_idx": "#000065", "text": "Ta\u00f0 er nokk li\u0301til ivi um, at henda konsertin forpliktar, og at G! komandi a\u0301r mugu punga u\u0301t til eitt ordiligt annlegg, ti\u0301 gla\u00f0u tjaldingargestirnir hava nu\u0301 fingi\u00f0 smakkin fyri ti\u0301."}, {"text_idx": "#000066", "text": "Men ta\u00f0 fer ti\u0301\u00f0in at vi\u0301sa. Nu\u0301 er leygadagur og mj\u00f8rkin liggur enn ein dag argandi kring bygdina, og eg hugsi um hesar dagarnar, i\u00f0 eru farnir. Hv\u00f8r er G! kenslan i\u0301 a\u0301r?"}, {"text_idx": "#000068", "text": "Ikki avbjo\u0301\u00f0andi a\u0301 sama ha\u0301tt, sum ta\u0301 sandurin er li\u0301til, og man ikki veit, um sto\u0301ri pallur ver\u00f0ur avly\u0301stur."}, {"text_idx": "#000069", "text": "Men ein sto\u0301rur sandur ger ta\u00f0 trupult at savna eina no\u0301g sto\u0301ra mannamu\u0301gvu til at ta\u00f0 ordiliga ko\u0301kar. Ju\u0301 gamani\u0301 all stars konsertin, i\u00f0 lat pallin upp, Phlake og eisini Eiv\u00f8r savna\u00f0u no\u0301gv fo\u0301lk, men har gj\u00f8rdist ikki trongt uppa\u0301 tann go\u0301\u00f0a ma\u0301tan."}, {"text_idx": "#000070", "text": "So er betri li\u0301v i\u0301 a\u0301 sp\u00e6lipla\u0301ssinum, i\u00f0 aftur i\u0301 a\u0301r stendur fyri bestu konsertupplivilsunum."}, {"text_idx": "#000071", "text": "Eg fekk ti\u0301anverri bert um endan a\u0301 Jasmin konsertini, men ta\u00f0 eg hoyrdi var framu\u0301r gott. Eisini danska hip hop navni\u00f0 Noah Carter fekk sp\u00e6lipla\u0301ssi\u00f0 uppa\u0301 ko\u0301k, a\u0301 ein ha\u0301tt sum n\u00f8vnini a\u0301 sto\u0301ra pallinum mugu misunna honum."}, {"text_idx": "#000072", "text": "A\u0301lei\u00f0 somu kenslu fekk eg, ta\u0301 i\u0301slendsku rappararnir Jo\u0301pe\u0301 x Kro\u0301li vi\u00f0 bo\u0301lki skaptu villastu veitslu higartil a\u0301 sp\u00e6lipla\u0301ssinum."}, {"text_idx": "#000073", "text": "Men sp\u00e6lipla\u0301ssi\u00f0 dugir eisini onnur ting, t\u00e6r fri\u00f0arligu konsertirnar fyrr um dagin, har fo\u0301lk a\u0301 onkran ha\u0301tt bara situr og kemur fyri seg eftir dagin fyri, her ma\u0301 Marius Ziska nevnast fyri eina sera go\u0301\u00f0a framf\u00f8rslan."}, {"text_idx": "#000075", "text": "Hon hevur uttan iva arbeitt no\u0301gv vi\u00f0 si\u0301num u\u0301ttrykki seinastu a\u0301rini, men ti\u0301anverri ikki bert til ta\u00f0 betra. Konsertin var (uttan iva heilt tilvita\u00f0) so fri\u00f0arlig og at eg enda\u00f0i vi\u00f0 at ke\u00f0a meg. Vit hava longu Leu Kampmann, D\u00f8gg No\u0301nsgjo\u0301gv og Elinborg Pa\u0301llsdo\u0301ttir, i\u00f0 sp\u00e6la hetta melankolska, og a\u0301 sto\u0301rum konsertpallum er ta\u00f0 ein alti\u0301\u00f0 ein avbjo\u0301\u00f0ing."}, {"text_idx": "#000077", "text": "Sprellimenninri i\u0301 Joe & The Shit Boys go\u0301vu eitt orkufult spark i\u0301 afturpartin til okkum \u00f8ll. Konsertin a\u0301 sp\u00e6lipla\u0301ssinum var b\u00e6\u00f0i herlig og stuttlig. Ta\u00f0 er torf\u00f8rt ikki, at hugsa um 200, ta\u0301 teir vo\u0301ru 20 a\u0301r yngri, ta\u0301 man hoyrir Joe & The Shit Boys. F\u00f8royski to\u0301nleikapallurin hevur t\u00f8rv a\u0301 hesum slagnum av bo\u0301lkum."}, {"text_idx": "#000078", "text": "Well, 4. dagurin byrjar nu\u0301. G! hevur higartil veri\u00f0 heilt ok. To\u0301 hevur eitt ny\u0301tt og sera ke\u00f0iligt ra\u0301k rakt festivalin i\u0301 a\u0301r."}, {"text_idx": "#000079", "text": "Ju\u0301st eins og vanligt er a\u0301 Summarfestivalinum, hevur G! i\u0301 a\u0301r valt at leggja langar ste\u00f0gir millum konsertirnar."}, {"text_idx": "#000080", "text": "Hetta er stutt sagt av helviti til. F\u00f8royska ve\u00f0ri\u00f0 er als ikki gott nokk, til at man skal ganga og ke\u00f0a seg millum konsertirnar, ta\u00f0 oy\u00f0ilieggur flowi\u00f0, og t.d. valdi eg at fara heim i\u0301 na\u0301tt, ta\u0301 ta\u00f0 fo\u0301r at regna, og ste\u00f0gurin millum Jo\u0301pe\u0301 x Kro\u0301li og Ty\u0301r var so langur."}, {"text_idx": "#000081", "text": "Vo\u0301nandi ver\u00f0ur hetta broytt aftur n\u00e6sta a\u0301r. G! tit a\u0301ttu altso ikki at apa eftir teimum ke\u00f0iligu ra\u0301kunum nor\u00f0ani\u0301fra\u0301."}, {"text_idx": "#000082", "text": "Vaksnir menn sp\u00e6la ikki ukulele"}, {"text_idx": "#000083", "text": "Sum sagt, eitt fi\u0301nt G! annars, men eitt li\u0301ti\u00f0 hjartasuff to\u0301. I\u0301 gja\u0301r var 3. dagur. nakrar \u00f8l vo\u0301ru farnar ni\u00f0urum ho\u0301skv\u00f8ldi\u00f0, uttan to\u0301 at naka\u00f0 vet av timburmonnum vi\u0301stu seg fri\u0301ggjamorgunin, altso ikki fyrr enn eg a\u0301 sp\u00e6lipla\u0301ssinum hoyrdi ny\u0301ggja bo\u0301lkin hja\u0301 Pa\u0301lli Brim, Lunacci & The Lunatics. Ljo\u0301\u00f0i\u00f0 av eini ukulele fekk timburmennirnar at vi\u0301sa si\u0301na ljo\u0301tu si\u0301\u00f0u."}, {"text_idx": "#000084", "text": "Harra Gu\u00f0 altso, eitt er at sma\u0301gentir og menn av Hawai, i\u00f0 viga 200 kilo, sp\u00e6la ukulele, men vaksnir vestevropeiskir menn mugu for tramin taka seg saman. Keyp ein gittar ella lat vera! Eingin ti\u0301mir at lurta eina heila konsert eftir einum grannvaksnum manni, i\u00f0 klimprar a\u0301 ta\u00f0 sum i\u0301 roynd og veru er eitt BR ljo\u0301\u00f0f\u00f8ri."}, {"text_idx": "#000085", "text": "At tu\u0301 onkursvegna slapst avsta\u00f0 vi\u00f0 ti\u0301 i\u0301 Danny & the Veetos, er ein vitnisbur\u00f0ur um, at l\u00f8gini hja\u0301 Danny & The Veetos vo\u0301ru sera sterk, og at Danny var ein frontfigurur i\u0301 serflokki."}, {"text_idx": "#000086", "text": "Nu\u0301 er 4. dagur, h\u00f8vu\u00f0snavni\u00f0 Fat Boy Slim er a\u0301 skra\u0301nni, og munnu vit ikki eisini fa\u0301a fleiri a\u00f0rar go\u0301\u00f0ar konsertupplivingar?"}, {"text_idx": "#000087", "text": "Fyri meg eru n\u00f8kur \u201cmust\u201d i\u0301 dag. Ein av okkara bestu popplagasmi\u00f0jum Greta Svabo Bech fer a\u0301 sto\u0301ra pall vi\u00f0 einum framu\u0301r go\u0301\u00f0um bo\u0301lki aftanfyri seg. Hetta hevur potentiali til at gerast ein tann besta konsertin i\u0301 F\u00f8royum i\u0301 a\u0301r."}, {"text_idx": "#000088", "text": "Eisini gle\u00f0i eg meg til Hans Andrias a\u0301 sp\u00e6lipla\u0301ssinum, og s\u00f8guna um G! i\u0301 fjo\u0301sinum. Eg ynski tykkum \u00f8llum ein framhaldandi go\u0301\u00f0an G!"}, {"text_idx": "#000089", "text": "Nu\u0301 u\u0301ttala\u00f0u eg og Marius okkum um Illtonkt i\u0301 sendingini Lyst i\u0301 gja\u0301r."}, {"text_idx": "#000090", "text": "Hetta var u\u0301tfra\u0301 framf\u00f8rslunum hja\u0301 Silvurdrongi og Allahn. Tv\u00e6r fi\u0301nar framf\u00f8rslur, i\u00f0 bygdu brandi\u00f0 Illtonkt, sum naka\u00f0 spennandi ny\u0301tt og gott."}, {"text_idx": "#000091", "text": "Men harra mi\u0301n gu\u00f0 altso, alt, sum hasir ba\u0301\u00f0ir bygdu upp, bleiv v\u00e6l og vir\u00f0iliga broti\u00f0 ni\u00f0ur i\u0301 gja\u0301r, ta\u0301 annar partur av Illtonkt kom u\u0301t. Fyrireikararnir a\u0301ttu veruliga at sett eitt li\u0301ti\u00f0 go\u0301\u00f0skukrav til tilfari\u00f0, i\u00f0 teir leggja u\u0301t. Mi\u0301ni nossir krupu ha\u0301lvavegna uppaftur i\u0301 kroppin, og eg havi gingi\u00f0 og hoppa allan dagin fyri at fa\u0301a tey ni\u00f0ur aftur."}, {"text_idx": "#000092", "text": "Ta\u00f0 var serliga Ba\u0301r\u00f0ur DC, i\u00f0 skara\u00f0i framu\u0301r i\u0301 si\u0301ni va\u0301naligheit i\u0301 hesum beint u\u0301t sagt elendiga partinum av Illtonkt."}, {"text_idx": "#000093", "text": "Fy for helviti sigi eg bara!"}, {"text_idx": "#000095", "text": "Javel, ikki beinlei\u00f0is kreativt val av vinklum, men hev\u00f0i hann so kunna gj\u00f8rt okkurt kreativt vi\u00f0 vinklunum, so hev\u00f0i ta\u00f0 kanska veri\u00f0 ok. Men nei, punchlines vo\u0301ru ongar, og ta\u00f0 er einki stuttligt at kalla ein ungan mann, i\u00f0 gongur i\u0301 Sirkus og er partur av ti\u0301 alternativa partinum av ungdo\u0301minum fyri b\u00f8ssa, ti\u0301 faktiskt ski\u0301ta tey ungu a\u0301 um onkur er b\u00f8ssi, ta\u00f0 er ikki sum, ta\u0301 eg (og Ba\u0301r\u00f0ur) var ungur, og ta\u00f0 var stuttligt i\u0301 s\u00e6r sja\u0301lvum at onkur er b\u00f8ssi."}, {"text_idx": "#000096", "text": "Eg seg\u00f0i i\u0301 gja\u0301r, at eg helt meg vera for gamlan til at luttaka. Ba\u0301r\u00f0ur, sum er v\u00e6l yngri enn eg, vi\u0301sti veruliga hvussu gali\u00f0 ta\u00f0 kann ganga, ta\u0301 ein roynir at sp\u00e6la yngri enn man er."}, {"text_idx": "#000097", "text": "Solow, var ikki no\u0301gv fr\u00e6gari, kvaldist i\u0301 or\u00f0inum og gloymdi si\u0301n part, so hansara 2 minuttir blivu heldur stuttir. Ri\u0301mini vo\u0301ru tvungin ofta vi\u00f0 at umskipa setningnarnar, so teir kennast heilt konstruera\u00f0ir. Eitt sindur sum ein 12 a\u0301ra gomul genta, sum ju\u0301st byrjar at yrkja."}, {"text_idx": "#000098", "text": "To\u0301 so, Solow var naka\u00f0 v\u00e6l fr\u00e6gari enn Ba\u0301r\u00f0ur, i\u00f0 annars f\u00f8rir i\u0301 atkv\u00f8\u00f0ugrei\u00f0lsuni beint nu\u0301. Vo\u0301nandi fara mi\u0301nir skilago\u0301\u00f0u lesarar at atkv\u00f8\u00f0a, solei\u00f0is at vit sum land ikki siga, at hatta sum Ba\u0301r\u00f0ur gj\u00f8rdi var betri enn naka\u00f0 anna\u00f0 i\u0301 ver\u00f0ini."}, {"text_idx": "#000099", "text": "Eg tosa\u00f0i vi\u00f0 ein, i\u00f0 royndi at siga m\u00e6r, at ta\u00f0 var mi\u0301n smakur, og at eg ikki kundi siga, at Ba\u0301r\u00f0ur var va\u0301naligur, ti\u0301 onkur helt ta\u00f0 vera stuttligt. Ta\u00f0 er so eisini sjo\u0301n fyri s\u00f8gn, Ba\u0301r\u00f0ur er frammanfyri Solow i\u0301 atkv\u00f8\u00f0ugrei\u00f0sluni. Fari\u00f0 inn og broyti ta\u00f0 her."}, {"text_idx": "#000100", "text": "Men vita tit hvat, ta\u00f0 passar ikki, at Ba\u0301r\u00f0ur var eitt sindur stuttligur, ella at ta\u00f0 sny\u0301r seg um smak."}, {"text_idx": "#000101", "text": "Eksekveringin var o\u0301metaliga ring, heilt gali\u00f0, sum eg havi sagt omanfyri, b\u00e6\u00f0i i\u0301 framf\u00f8rslu og i\u0301 tilfari."}, {"text_idx": "#000102", "text": "Har eru tveir m\u00f8guligar ors\u00f8kir til at halda ta\u00f0 vera stuttligt. Eitt er at man bara hatar b\u00f8ssar, og ti\u0301 heldur ta\u00f0 vera stuttligt, at onkur bru\u0301kar b\u00f8ssi sum naka\u00f0 fornermandi. Hin ors\u00f8kin er um tu\u0301 ert ska\u0301psb\u00f8ssi, og okkurt kitlar i\u0301 t\u00e6r, ta\u0301 onkur kallar ein annan b\u00f8ssi."}, {"text_idx": "#000103", "text": "Nu\u0301 onkur \u00f8sir seg, um at eg eri for bers\u00f8gin her, so hava hesir ba\u0301\u00f0ir stilla seg upp til Illtonkt, og mugu tola sama to\u0301na aftur."}, {"text_idx": "#000104", "text": "Tavadenn so var man 46 a\u0301r. Aldur er bert eitt tal, vilja tey vera vi\u00f0. Eitt anna\u00f0 tal er 393, ti\u0301 393 heilsanir fekk eg a\u0301 Facebook i\u0301 sambandi vi\u00f0 f\u00f8\u00f0ingardagin."}, {"text_idx": "#000105", "text": "Eg havi nu\u0301 siti\u00f0 og lisi\u00f0 allar heilsanirnar, summar eru kreativar, summar r\u00f8randi, einkultar langar og no\u0301gvar eru stuttar, og kanska sum man i\u0301 karakterbo\u0301kini seg\u00f0i \u201cAv handaho\u0301gvi merktar\u201d, men ho\u0301ast hetta so bety\u0301\u00f0ur hv\u00f8r einasta heilsan naka\u00f0 fyri meg."}, {"text_idx": "#000106", "text": "Hv\u00f8rt navn og hv\u00f8r mynd vekir onkra kenslu. Oftast er ta\u00f0 eitt minni, hugin at smi\u0301la, antin um minni, ella um perso\u0301nin. Men eisini onkunti\u0301\u00f0 vekir heilsanin eina undran, hv\u00f8r er nu\u0301 hatta? Handan s\u00e6r gott u\u0301t, man hon vera gift? Ella hvar tramin minnist eg teg fra\u0301?"}, {"text_idx": "#000107", "text": "46 er eitt tal og 393 eitt anna\u00f0 tal, og skal man gera upp i\u0301 t\u00f8lum, so havi eg 1 hu\u0301s, 4 b\u00f8rn, 1 skeggdreka, 1 fyrit\u00f8ku, 2 bilar, og ho\u0301pin av fittum fo\u0301lki rundan um meg."}, {"text_idx": "#000109", "text": "Sja\u0301lvandi fyrst og fremst synirnir, i\u00f0 geva m\u00e6r so no\u0301gva gle\u00f0i og so no\u0301gvan stoltleika i\u0301 gerandisdegnum. Men sum sanniliga eisini avbjo\u0301\u00f0a mi\u0301nar f\u00f8rleikar sum menniskja, og hendan kenslan av, um man er ein no\u0301g go\u0301\u00f0ur pa\u0301pi er alti\u0301\u00f0 sterk. Men ta\u0301 eg samstundis si\u0301ggi, hvussu v\u00e6l tann elsti sonurin kla\u0301rar seg, so man ta\u00f0 ikki vera heilt gali\u00f0."}, {"text_idx": "#000110", "text": "Eg havi eisini fantastisk foreldur, i\u00f0 ho\u0301ast eld nokkso fitt eftir n\u00f8kur heilsuliga str\u00e6vin a\u0301r, enn eru m\u00e6r dyggir stu\u00f0lar."}, {"text_idx": "#000111", "text": "Og so eru ta\u00f0 vinirnir, eg havi ein flokk av sera t\u00f8ttum og go\u0301\u00f0um vinum, summar si\u0301ggi eg kanska ikki so ofta, men ta\u0301 eg si\u0301ggi teir, so er vinalagi\u00f0 li\u0301ka t\u00e6tt. Men har eru eisini go\u0301\u00f0ir vinir, i\u00f0 eg bru\u0301ki no\u0301gva ti\u0301\u00f0 saman vi\u00f0, ta\u00f0 er viktikt og hitar mi\u0301tt hjarta."}, {"text_idx": "#000113", "text": "I\u0301 dag kunnu t\u00f8l eisini a\u0301virka lagi\u00f0, Chelsea sp\u00e6lur beint nu\u0301 mo\u0301ti Fulham, og seinni i\u0301 dag er sto\u0301rsteypadystur millum HB og B36, eg havi hoyrt, at B36 hevur so no\u0301gvar skaddar leikarar, at teir umhugsa at byrja vi\u00f0 9 monnum, livst so spyrst."}, {"text_idx": "#000114", "text": "Nu\u0301 fer uppmerksemi\u00f0 til sjo\u0301nvarpsski\u0301ggjan."}, {"text_idx": "#000115", "text": "Oyje \u2013 eitt sindur kenslubori\u00f0 hetta her"}, {"text_idx": "#000116", "text": "I\u0301 kv\u00f8ld var eg a\u0301 Landavegnum 70 og las ma\u0301laran av. Foreldrini hava i\u0301 dag lati\u00f0 lyklarnar inn i\u0301 Betri Heim, tann seinasta lykilin hev\u00f0i eg, ti\u0301 eg skuldi framvi\u00f0 at siga farv\u00e6l vi\u00f0 barndo\u0301msheimi\u00f0."}, {"text_idx": "#000118", "text": "Tummas liggur vi\u00f0 kri\u0301mi, men lat seg v\u00e6l i\u0301, og so fo\u0301ru vit ba\u0301\u00f0ir."}, {"text_idx": "#000119", "text": "Eina si\u0301\u00f0stu fer\u00f0 bakka\u00f0i eg inn i\u0301 gar\u00f0in, henda bakking, i\u00f0 var\u00f0 gj\u00f8rd vi\u00f0 bivandi hjarta, ta\u0301 man ju\u0301st hev\u00f0i fingi\u00f0 koyrikorti\u00f0, gongur i\u0301 dag n\u00e6rum uttan at hyggja (ikki minst ti\u0301, at innkoyringin er vi\u0301\u00f0ka eitt sindur fyri n\u00f8krum a\u0301rum si\u0301\u00f0an)."}, {"text_idx": "#000122", "text": "Men ta\u0301 eg i\u0301 dag gekk inn eftir flisunum, lat u\u0301thur\u00f0ina upp seinastu fer\u00f0, vitja\u00f0i \u00f8ll k\u00f8mur, hugsa\u00f0i um \u00f8ll minnini, og lukta\u00f0i luktin av hesum hu\u0301sunum eina seinastu fer\u00f0, ta\u0301 slo\u0301g kenslan meg, av hvussu serligt hetta i\u0301 veruleikanum er."}, {"text_idx": "#000123", "text": "I\u0301 gongini var heitt, sum vanligt, hatta fantastiska gamla tapeti\u00f0 vi\u00f0 blo\u0301mumynstrinum. T\u00e6r heitu flisarnar, i\u00f0 eg so ofta havi tra\u00f0ka a\u0301, eftir at hava lati\u00f0 meg u\u0301r va\u0301ta karminum a\u0301 trappusteininum, ta\u0301 eg var dottin i\u0301 R\u00e6ttara\u0301 ella i\u0301 bassengi\u00f0, ella kanska ennta\u0301 Matara\u0301 ella Sanda\u0301."}, {"text_idx": "#000124", "text": "K\u00f8kurin har so no\u0301gvir drekkamunnar eru druknir, har Magnus tann elsti av mi\u0301num synum plagdi at grulva, ta\u0301 hann sum fyrst f\u00f8dda ommu- og abbabarn vitja\u00f0i a\u0301 Landavegnum, og har sum allir hinir eisini hava grulva\u00f0. Bonkurin har eg havi sovi so mangan lu\u0301rin."}, {"text_idx": "#000126", "text": "Sto\u0301ri gangur har sjo\u0301nvarpi\u00f0 hevur sta\u00f0i\u00f0 \u00f8ll a\u0301rini, si\u0301\u00f0an ta\u00f0 kom i\u0301 hu\u0301si\u00f0. Eg ma\u0301tti hugsa um fyrsta sjo\u0301nvarpi\u00f0, ta\u00f0 var av slagnum Fisher, haldi eg."}, {"text_idx": "#000127", "text": "Eg fo\u0301r inn i\u0301 kamari\u00f0, mi\u0301tt kamar, hetta kamari\u00f0, i\u00f0 plagdi at vera tvey k\u00f8mur, men bleiv gj\u00f8rt til eitt, ta\u0301 Mathilda flutti til Danmarkar og Janus fekk hennara kamar i\u0301 kjallaranum. Eg mintist no\u0301gvar langar n\u00e6tur, har eg sat uppi og sp\u00e6ldi Pirates a\u0301 Commodore 64 har. Eg hugdi at kamarshur\u00f0ini, har hur\u00f0aplakatin vi\u00f0 Samanthu Fox plagdi at hanga. Hetta kamari\u00f0, har eg havi havt so no\u0301gvar stuttligar og go\u0301\u00f0ar l\u00f8tur saman vi\u00f0 vinum. Eg kom at hugsa um 18 a\u0301ra f\u00f8\u00f0ingardagin, i\u00f0 eg helt har, hetta kv\u00f8ldi\u00f0, i\u00f0 eisini var, ta\u0301 eg fyrsti fer\u00f0 hev\u00f0i eina damu at yvirna\u0301tta."}, {"text_idx": "#000128", "text": "Vi\u00f0 si\u0301\u00f0urnar av, kamari\u00f0 hja\u0301 mammu og babba, eisini vi\u00f0 blomstruttum tapeti\u00f0, og merkjunum i\u0301 teppinum av songini, i\u00f0 hevur sta\u00f0i\u00f0 i\u0301 sama sta\u00f0 i\u0301 eini 35 a\u0301r. Henda songin, i\u00f0 nu\u0301 stendur a\u0301 Heimasta Horni. Tey gj\u00f8rdu sku\u2019 kramm back in the day. Eg minnist, hvussu eg ofta sum barn kreyp inn i\u0301 kamari\u00f0 um na\u0301ttina at liggja i\u0301millum tey, solei\u00f0is sum mi\u0301nir dreingir eisini hava gj\u00f8rt eftir meg."}, {"text_idx": "#000129", "text": "Ein klumpur vaks i\u0301 ha\u0301lsinum, og ta\u0301 eg fo\u0301r u\u0301t i\u0301 k\u00f8kin aftur, og leg\u00f0i lykilin til hu\u0301sini i\u0301 vindeygakarmin, kom eg at hugsa, at eg nu\u0301 fyri fyrstu fer\u00f0 i\u0301 eini 40 a\u0301r, ikki kundi l\u00e6sa meg inn aftur i\u0301 hu\u0301sini."}, {"text_idx": "#000130", "text": "Ho\u0301ast eg langt si\u0301\u00f0an havi fingi\u00f0 mi\u0301tt egna heim, og mi\u0301na egnu familju, so hevur Landavegurin 70 alti\u0301\u00f0 kenst sum heim eisini, sja\u0301lvt nu\u0301 innbu\u0301gvi\u00f0 var fari\u00f0, so kendist hetta sum heima. Ta\u00f0 var kenslubori\u00f0, ta\u0301 eg to\u0301k i\u0301 la\u0301si a\u0301 u\u0301thur\u00f0ini seinastu fer\u00f0, og fo\u0301r u\u0301t i\u0301 tu\u0301n."}, {"text_idx": "#000131", "text": "Alt mi\u0301tt li\u0301v hava vit a\u0301tt Landavegin 70. I\u0301 morgin eigur ein onnur familja hesi hu\u0301sini. Eg vo\u0301ni, at tey fara at fa\u0301a li\u0301ka no\u0301gva gle\u00f0i av hu\u0301sunum sum vit, og at tey eisini ver\u00f0a li\u0301ka go\u0301\u00f0 vi\u00f0 hu\u0301sini, sum vit hava veri\u00f0 \u2013 Ti\u0301 vita tit hvat? Eini hu\u0301s eru ikki bara eitt ting, tey eru eitt heim."}, {"text_idx": "#000132", "text": "Aftur i\u0301 dag mundi ta\u00f0 gingi\u00f0 gali\u00f0, ta\u0301 eg setti sonin av vi\u00f0 Sku\u0301lan a\u0301 Argjahamri. Eitt foreldur, i\u00f0 f\u00f8ldi at barn teirra ikki tolir at ganga nakrar metrar i\u0301 regndropum, mundi bakka a\u0301 Tummas, ta\u0301 hann i\u0301 regninum rann u\u0301r bilinum hja\u0301 m\u00e6r inn i\u0301 sku\u0301lan, lukkuti\u0301\u00f0 var Tummas uppmerksamur og ste\u00f0ga\u00f0i fyri bilinum, i\u00f0 n\u00e6rum bakka\u00f0i i\u0301 blindum."}, {"text_idx": "#000133", "text": "Nakrar minuttir seinni koyrdi eg so framvi\u00f0 n\u00e6stu dey\u00f0sfelluni, i\u00f0 eg m\u00f8ti dagliga, avbrotnu gongubreytini millum Glasir og Bo\u0301nus. I\u0301 morgun var to\u0301 eingin, i\u00f0 leyp u\u0301t fyri bilin her, so ho\u0301ast fo\u0301turin var kla\u0301rur a\u0301 bremsuni, so slapp eg undan at tra\u00f0ka a\u0301 hana \u2013 hesafer\u00f0."}, {"text_idx": "#000134", "text": "Eg seti vanliga synirnar av a\u0301 a\u0301vikavist Argjahamri og Glasi a\u0301 veg til arbei\u00f0is. Ta\u00f0 gera no\u0301gv onnur eisini, ti\u0301 er fer\u00f0slan no\u0301gv kring ba\u0301\u00f0ar sku\u0301lar. Men ho\u0301ast hetta ver\u00f0ur als ikki no\u0301g miki\u00f0 gj\u00f8rt fyri at gera \u00f8kini trygg hja\u0301 b\u00f8rnum og ungum at fer\u00f0ast. Faktiskt tv\u00f8rturi\u0301mo\u0301ti \u2013 ta\u00f0 er eftir mi\u0301ni bestu sannf\u00f8ring bara ein spurningur um ti\u0301\u00f0, a\u0301\u00f0renn onkur kemur til ska\u00f0a ella ta\u00f0, sum verri er."}, {"text_idx": "#000135", "text": "Mynd i\u0301 dagsljo\u0301si, har tit si\u0301ggja, hvussu t\u00e6tt vi\u00f0 sku\u0301lan parkeringspla\u0301ss eru, har tu\u0301 uttan vanda kanst seta fo\u0301lk av."}, {"text_idx": "#000136", "text": "Sku\u0301lin a\u0301 Argjhamri er millum ny\u0301ggjastu sku\u0301lar i\u0301 landinum. Her er sanniliga tikin h\u00e6dd fyri parkering. Eitt sto\u0301rt parkeringspla\u0301ss er beint ni\u00f0anfyri sku\u0301lan og ni\u00f0anfyri barnagar\u00f0in beint vi\u00f0 si\u0301\u00f0urnar av sku\u0301lanum er eisini eitt parkeringspla\u0301ss. Sostatt er eingin ors\u00f8k at bilar skulu koyra inn a\u0301 pla\u0301ssi\u00f0 vi\u00f0 inngongdina at parkera me\u00f0an barni\u00f0 fer av, og slett ikki um morgunin, ta\u0301 eini 3-400 b\u00f8rn og l\u00e6rarar ganga har."}, {"text_idx": "#000137", "text": "Vanliga mannagongdin er, at bilar ste\u00f0ga i\u0301 rundkoyringini at seta b\u00f8rn av, b\u00f8rnini skulu si\u0301\u00f0an ganga/renna alt eftir hvussu ve\u00f0ri\u00f0 er, yvir til inngongdina. Onnur b\u00f8rn koma vi\u00f0 bussi, og eisini tey skulu yvir um hetta pla\u0301ssi\u00f0. Nu\u0301 i\u0301 myrku ti\u0301\u00f0ini er ofta illfy\u0301si\u00f0 og sy\u0301ni\u00f0 er ringt. Ta\u0301 velja fleiri foreldur, ivaleyst i\u0301 ga\u0301loysni, at koyra inn a\u0301 pla\u0301ssi\u00f0, at seta b\u00f8rnini av, og si\u0301\u00f0an bakka u\u0301t aftur."}, {"text_idx": "#000138", "text": "Myndin er tikin i\u0301 dagsljo\u0301si, og vi\u0301sir rundkoyringina har tey flestu ste\u00f0ga bilinum og lata b\u00f8rnini sleppa av, umframt (parkerings)pla\u0301ssi\u00f0, har b\u00f8rnini ganga inn i\u0301 sku\u0301lan."}, {"text_idx": "#000139", "text": "Hetta er so o\u0301trygt, sum ta\u00f0 kann vera, ti\u0301 man bakkar u\u0301t i\u0301 ein stri\u0301\u00f0an streym av b\u00f8rnum, ofta n\u00e6rum i\u0301 blindum. Hetta er eisini o\u0301ney\u00f0ugt, ti\u0301 um tey vilja geva b\u00f8rnunum betri ti\u0301\u00f0 at sleppa u\u0301r bilinum, eru ri\u0301kiligt av parkeringspla\u0301ssum vi\u00f0 barnagar\u00f0in og ni\u00f0anfyri sku\u0301lan."}, {"text_idx": "#000140", "text": "Eg var foreldraumbo\u00f0 fyri n\u00f8krum a\u0301rum si\u0301\u00f0an, og skeyt ta\u0301 upp fyri foreldrara\u0301\u00f0num at fa\u0301a ein bumm settan fyri pla\u0301ssi\u00f0 vi\u00f0 inngongdina, ti\u0301 bakkandi bilar og b\u00f8rn, sum renna, eru ikki eitt gott bland."}, {"text_idx": "#000141", "text": "Go\u0301\u00f0u tit a\u0301 kommununi, kunnu tit ikki bara seta in bumm upp har, og go\u0301\u00f0u foreldur a\u0301 Argjahamri, lati\u00f0 heldur tykkara b\u00f8rn fa\u0301a nakrar regndropar i\u0301 h\u00f8vdi\u00f0, enn at bakka a\u0301 okkara b\u00f8rn."}, {"text_idx": "#000142", "text": "Eg havi a\u0301\u00f0ur skriva\u00f0 um fer\u00f0sluvi\u00f0urskiftini kring Glasir, og skilji ikki, hvussu ta\u00f0 ber til, at man ikki hugsar um atkomuvi\u00f0urskifti fyrr enn aftana\u0301 sku\u0301lin er latin upp. Eg skilji heldur ikki, hvi\u0301 man skal steingja ha\u0301lvan Marknagilsvegin i\u0301 fleiri ma\u0301na\u00f0ir, ti\u0301 okkurt arbei\u00f0i skal gerast, og hvi\u0301 ta\u00f0 skal vera eitt so langt strekki i\u0301 senn, ta\u0301 arbeitt bert ver\u00f0ur a\u0301 einum li\u0301tlum parti av avbyrgda \u00f8kinum. Eg meini so vi\u00f0, eg var i\u0301 Danmark fyri ti\u0301\u00f0 si\u0301\u00f0an, ta\u0301 stongdu tey allan H.C. Anderssens Boulevard eina na\u0301tt, og \u00f8ll g\u00f8tan var\u00f0 asfaltera\u00f0, a\u0301\u00f0renn morgunstundin kom. Her er ein a\u0301vi\u0301sur munur a\u0301 effektivitetinum."}, {"text_idx": "#000143", "text": "Men ta\u00f0 var ikki hetta, i\u00f0 eg skuldi skriva um. Har er ein onnur dey\u00f0sfella, i\u00f0 er so l\u00f8tt at ordna, at eg simpulten ikki skilji at ta\u00f0 ikki ver\u00f0ur gj\u00f8rt beinanvegin. Beint um horni\u00f0 vi\u00f0 Bo\u0301nus ste\u00f0gar gongubreytin knappiliga, frammanfyri er eitt dy\u0301ki\u00f0 av gru\u0301si og runu og har er illa gangandi, sostatt mugu \u00f8ll, i\u00f0 koma fra\u0301 hasari si\u0301\u00f0uni ganga yvirum vegin. Tanna\u0301ringum so li\u0301kt, so eru tey ikki serliga vakin fra\u0301 morgunstundini, ti\u0301 kann eg ikki longur telja a\u0301 einari hond, hvussu ofta onkur ha\u0301lvsovandi er gingin beint u\u0301t fyri bilin hja\u0301 m\u00e6r."}, {"text_idx": "#000144", "text": "Eg eri sja\u0301lvur so gamal, at eg eri kla\u0301rvakin, ta\u0301 klokkan er farin av 7, so eg havi alti\u0301\u00f0 fo\u0301tin kla\u0301ran a\u0301 bremsuni. Men gu\u00f0 na\u0301\u00f0i okkum, ta\u0301 tann, sum situr vi\u00f0 r\u00e6tti\u00f0, er ein ha\u0301lvsovandi tanna\u0301ringur."}, {"text_idx": "#000145", "text": "Her er eingin gonguteigur yvirh\u00f8vur, og gongubreytin endar i\u0301 ongum. Hetta er ikki n\u00f8kur sto\u0301r i\u0301l\u00f8ga, og heldur ikki ti\u0301\u00f0arkrevjandi, so v\u00e6lsigna\u00f0u tit, sum var\u00f0a av, royni at gera okkurt vi\u00f0 hetta, heldur i\u0301 morgin enn i\u0301 ovurmorgin."}, {"text_idx": "#000146", "text": "Myndirnar eru tiknar i\u0301 dagsljo\u0301si fyri betri at vi\u0301sa umst\u00f8\u00f0urnar."}, {"text_idx": "#000147", "text": "Mynd i\u0301 dagsljo\u0301si, har tit si\u0301ggja hvussu gongubreytin endar i\u0301 ongum."}, {"text_idx": "#000149", "text": "12. juni i\u0301 a\u0301r valdi eg at gevast sum umm\u00e6lari eftir 28 a\u0301r. Hugurin var ikki til ta\u00f0 longur. Men eftir eina konsertuppliving, sum hana eg fekk i\u0301 kv\u00f8ld, var hugurin aftur har \u2013 i\u0301 \u00f8llum f\u00f8rum eina l\u00f8tu."}, {"text_idx": "#000151", "text": "Men kanska eg bara huglei\u00f0i eitt sindur her i\u0301 kv\u00f8ld, her um a\u0301rskifti\u00f0, hetta er ju\u0301 ti\u0301\u00f0in har man huglei\u00f0ur um ta\u00f0 bra\u0301tt farna og ta\u00f0, i\u00f0 stendur fyri durum."}, {"text_idx": "#000152", "text": "Eg veit ikki, hvussu ofta eg havi veri\u00f0 a\u0301 konsert vi\u00f0 H\u00f8gna Lisberg, ta\u00f0 er heilt o\u0301luksa\u0301liga ofta, men enn kla\u0301rar leirvi\u0301kingurin at bergtaka. Ta\u00f0 gerst ikki verri av, at hann seinastu a\u0301rini hevur funni\u00f0 ju\u0301st r\u00f8ttu manningina at flyta si\u0301n to\u0301nleik fram."}, {"text_idx": "#000154", "text": "L\u00f8gini Bow Down og I See God Through You hava b\u00e6\u00f0i\u00f0 veri\u00f0 bru\u0301kt i\u0301 sjo\u0301nvarpsr\u00f8\u00f0um og teldusp\u00f8lum, og Bow Down, man vera eitt ta\u00f0 mest u\u0301tbreidda f\u00f8royska lagi\u00f0 nakranti\u0301\u00f0, eftir at ta\u00f0 var vi\u00f0 i\u0301 sp\u00e6linum NBA 2K11."}, {"text_idx": "#000155", "text": "Eg minnist afturi i\u0301 2003, eg var vertur i\u0301 \u201c15 teimum bestu\u201d i\u0301 u\u0301tvarpinum. Trummusla\u0301arin i\u0301 Clickhaze setti seg i\u0301 samband vi\u00f0 meg, hann hev\u00f0i gj\u00f8rt eina fl\u00f8gu, og vildi gjarna hava eitt lag a\u0301 15 t\u00e6r bestu. Eg ba\u00f0 hann koma framvi\u00f0 vi\u00f0 eini fl\u00f8gu, so skuldi eg lurta, um okkurt lag ho\u0301ska\u00f0i seg til hetta. Ta\u0301 hann kom inn a\u0301 go\u0301lvi\u00f0, spurdi hann, um lagi\u00f0 fo\u0301r at koma sum eykalag komandi leygarkv\u00f8ld? Eg royndi at forkla\u0301ra, at eg li\u0301ka ma\u0301tti tjekka go\u0301\u00f0skuna, og um har var naka\u00f0, sum var no\u0301g gott. Hann virka\u00f0i heilt ovfarin, at eg yvirh\u00f8vur iva\u00f0ist i\u0301 go\u0301\u00f0skuni."}, {"text_idx": "#000156", "text": "Well, ta\u0301 eg hoyrdi fl\u00f8guna, hoyrdi eg beinanvegin, at hetta var ein sangskrivari vi\u00f0 heilt serligum evnum, framlei\u00f0sla og ljo\u0301\u00f0bland vo\u0301ru eitt sindur so sum so, men ga\u0301vurnar kundu ikki fornoktast."}, {"text_idx": "#000157", "text": "Eg haldi, at ta\u00f0 var lagi\u00f0 \u201cWhen You Get Home\u201d, i\u00f0 slapp at royna seg sum eykalag i\u0301 n\u00e6stu sending, og ta\u00f0 kom eisini inn a\u0301 listan, eins og fleiri onnur l\u00f8g av u\u0301tga\u0301vuni."}, {"text_idx": "#000159", "text": "Vi\u00f0 hesum var mi\u0301n a\u0301hugi vaktur \u2013 og si\u0301\u00f0an ta\u0301, havi eg veri\u00f0 a\u0301 einum o\u0301tali av konsertum hja\u0301 H\u00f8gna Lisberg. Umframt at eg i\u0301 fleiri umf\u00f8rum hava gj\u00f8rt samr\u00f8\u00f0ur vi\u00f0 hann. Eg kundi nevnt eina fra\u0301li\u0301ka go\u0301\u00f0ve\u00f0urskonsert a\u0301 G!, eina seina kv\u00f8ld konsert a\u0301 G! 2009, vi\u00f0 eini a\u00f0rari trio og eina framu\u0301r biografkonsert i\u0301 Keypmannahavn, eina konsert a\u0301 Meiari\u0301num i\u0301 Havn, eina konsert a\u0301 einum dy\u0301ggjva\u0301tum Roskilde Festivali og ikki minst eina fantastiska framf\u00f8rslu a\u0301 Atlantic Music Event i\u0301 NASA i\u0301 Reykjavi\u0301k. Allar hesar framf\u00f8rslur vo\u0301ru sera go\u0301\u00f0ar, eins og no\u0301gvar a\u00f0rar konsertir, i\u00f0 eg havi uppliva\u00f0 vi\u00f0 H\u00f8gna."}, {"text_idx": "#000160", "text": "Men eg minnist eisini eina konsert i\u0301 Gimle i\u0301 Roskilde, og eina a\u00f0ra a\u0301 G! Festivalinum, ba\u0301\u00f0ar i\u0301 2005. Hetta var um ta\u00f0 mundi\u00f0, at onnur u\u0301tga\u0301van Morning Dew kom u\u0301t. Bo\u0301lkurin hev\u00f0i sera torf\u00f8rt vi\u00f0 at flyta l\u00f8gini u\u0301t a\u0301 konsertpallin i\u0301 n\u00f8ktandi go\u0301\u00f0sku. Eg minnist, at Jonhard Hammer, i\u00f0 eg arbeiddi saman vi\u00f0 ta\u0301, helt meg vera farnan ov langt, ta\u0301 eg gav umm\u00e6linum av konsertini hja\u0301 H\u00f8gna a\u0301 G! 2005 yvirskriftina \u201cH\u00f8gni Lisberg skuffa\u00f0i aftur\u201d. Kanska hev\u00f0i Jonhard grein i\u0301 si\u0301num ma\u0301li. Men samstundis so vi\u0301sir upplivingin i\u0301 kv\u00f8ld av onkrum av somu l\u00f8gum, hesafer\u00f0 vi\u00f0 r\u00e6tta bo\u0301lkinum, hvussu r\u00e6tt eg hev\u00f0i. H\u00f8gni livdi ikki upp til potentiali\u00f0 ta\u0301, men sum ta\u00f0 kennist gott at sta\u00f0festa, at ta\u00f0 ger hann nu\u0301."}, {"text_idx": "#000162", "text": "Ja, sum mi\u0301n go\u0301\u00f0i vinur, to\u0301nleikan\u00f8rdur og porkerningur Eiler S\u00f8rensen seg\u00f0i i\u0301 kv\u00f8ld: \u201cH\u00f8gni er no\u0301gv betri live enn a\u0301 fl\u00f8gu\u201d"}, {"text_idx": "#000163", "text": "Ta\u00f0 sigur no\u0301gv, ti\u0301 fl\u00f8gurnar eru meistaraligar, men eg haldi at Eiler hevur r\u00e6tt. Henda trioin: H\u00f8gni Lisberg vi\u00f0 r\u00f8dd og a\u0301 kassagittar, i\u00f0 eisini virkar sum a\u0301sla\u0301ttursljo\u0301\u00f0f\u00f8ri, Knu\u0301t Ha\u0301berg Eysturstein a\u0301 tangentum og t\u00f8kni av ymiskum slag og r\u00f8dd og so Jan Ru\u0301ni Poulsen a\u0301 trummum og a\u0301sla\u0301ttri \u2013 er o\u0301metaliga go\u0301\u00f0. Teir hava allir framu\u0301rskarandi go\u0301\u00f0an smak, og sp\u00e6la v\u00e6l, umframt, at teir kennast og rigga saman."}, {"text_idx": "#000164", "text": "Fyrstu fer\u00f0 eg hoyrdi teir sp\u00e6la saman vi\u00f0 ju\u0301st hesum setuppinum var a\u0301 G! fyri n\u00f8krum a\u0301rum si\u0301\u00f0an, haldi eg. Eg hugsa\u00f0i, at hetta var ta\u00f0. Endiliga hev\u00f0i H\u00f8gni sett r\u00f8ttu manningina saman. I\u0301 Jan Ru\u0301na hevur hann funni\u00f0 ein trummara, i\u00f0 kann geva to\u0301nleikinum tann dynamikk og ta\u00f0 li\u0301v, i\u00f0 hann skal hava, og i\u0301 Knu\u0301ti hevur hann funni\u00f0 gandakallin, i\u00f0 skapar so sto\u0301ran part av ljo\u0301\u00f0myndini, ikki bert vi\u00f0 tangentum og elektroniskum snildum, men eisni vi\u00f0 eini r\u00f8dd, i\u00f0 gevur l\u00f8gunum r\u00e6tta litin."}, {"text_idx": "#000165", "text": "Knu\u0301t er eins og H\u00f8gni royndur sum frontfigurur, hansara r\u00f8dd er go\u0301\u00f0 og ljo\u0301\u00f0ar sum eina forsangari, ikki sum ein ko\u0301rsangari, og ta\u0301 H\u00f8gni sja\u0301lvur ofta syngur ko\u0301rr\u00e6ddirnar a\u0301 fl\u00f8gunum og t\u00e6r ofta virka meira sum dialogur enn sum ko\u0301r, er ta\u00f0 fantastiskt at ko\u0301rr\u00e6ddirnar eisini a\u0301 konsert ver\u00f0a sungnar av eini r\u00f8dd vi\u00f0 forsangara karakteri."}, {"text_idx": "#000166", "text": "Ta\u00f0 er torf\u00f8rt ikki at draga paralellir til 200, ta\u0301 man hoyrir trionina Hogni. Her er eisini rokkur, v\u00e6l sp\u00e6ldur to\u0301nleikur, politiskir tekstir, uppro\u0301p til kollvelting og ennta\u0301 ey\u00f0kendu ro\u0301piko\u0301rini, i\u00f0 200 hevur gj\u00f8rt til si\u0301tt v\u00f8rumerki."}, {"text_idx": "#000169", "text": "At byrja vi\u00f0 Killer in Me av Call For a Revolution var djarvt, men rigga\u00f0i v\u00e6l, intensiteturin var beinanvegin i\u0301 topp, og ikki minst samsp\u00e6li\u00f0 millum r\u00f8ddina hja\u0301 Knu\u0301ti og ti\u0301 hja\u0301 H\u00f8gna var\u00f0 servara fra\u0301 fyrstu l\u00f8tu. Lagi\u00f0 er sera intenst, ho\u0301ast ta\u00f0 ikki telist millum tey villastu hja\u0301 H\u00f8gna."}, {"text_idx": "#000170", "text": "Ta\u00f0 vo\u0301ru serlig l\u00f8g av Call For a Revolution, i\u00f0 fingu pla\u0301ss fyrstu l\u00f8tuna, ti\u0301 eftir Killer in Me kom fra\u0301li\u0301ka lagi\u00f0 Back Against the Wall, um chilenska protestsangaran Victor Jara, i\u00f0 bleiv pi\u0301ndur og dripin av herinum. Vit sungu vi\u00f0 hesa l\u00f8tuna \u201cThere must be some kind a way out of here\u201d. Si\u0301\u00f0an kom tittullagi\u00f0 a\u0301 fl\u00f8guni, protestsangurin, i\u00f0 a\u0301tti at veri\u00f0 slagsangur hja\u0301 Anti Wallstreetr\u00f8rsluni, i\u00f0 saman vi\u00f0 okkum kundu ro\u0301pt: \u201cRaise Your voices and take what\u2019s yours all you anonymous.\u201d"}, {"text_idx": "#000172", "text": "Call For a Revolution er ho\u0301ast yvir 4 a\u0301r a\u0301 baki\u00f0 ny\u0301ggjasta u\u0301tga\u0301van hja\u0301 H\u00f8gna, og hon a\u0301tti ikki f\u00e6rri ein 7 av teimum 16 l\u00f8gunum, i\u00f0 H\u00f8gni framf\u00f8rdi."}, {"text_idx": "#000174", "text": "Einasta f\u00f8royska lagi\u00f0 a\u0301 skra\u0301nni\u00f0 var Fo\u0301lki\u00f0 i\u0301 Sprekkunum av EP, og var hetta vi\u00f0 til at byggja stemningin upp til ein meira li\u0301vligan og larmandi part av konsertini. Hetta byrja\u00f0i vi\u00f0 lagnum How High av Hare\u0301 Hare\u0301, eitt lag, i\u00f0 vaks og gj\u00f8rdist eitt slag av jam, i\u00f0 var so vilt, at eina dama, i\u00f0 sat t\u00e6tt vi\u00f0 okkum okkum, datt av sto\u0301linum, so no\u0301gv hon klappa\u00f0i."}, {"text_idx": "#000177", "text": "Hetta var ein fantastisk konsert, vi\u00f0 einum fantastiskum solisti, i\u00f0 hevur funni\u00f0 ju\u0301st tann r\u00e6tta bo\u0301lkin at sp\u00e6la vi\u00f0 s\u00e6r. Hetta er synergi, ta\u0301 hon er best, saman eru teir so r\u00e6\u00f0uliga no\u0301gv meira enn summurin av einstaklingunum."}, {"text_idx": "#000178", "text": "Umheimurin hevur i\u0301 ein mun varnast H\u00f8gna. Hansara l\u00f8g eru i\u0301 sjo\u0301nvarpsr\u00f8\u00f0um, og teldusp\u00f8lum, men satt at siga, er ta\u00f0 undarligt, at hesin bo\u0301lkurin ikki sp\u00e6lir u\u0301tseld stadion kring USA ella Evropa, ti\u0301 hetta er i\u0301 heimsflokki."}, {"text_idx": "#000179", "text": "Ein av teimum st\u00f8rstu er farin"}, {"text_idx": "#000180", "text": "F\u00f8royar hevur mist ein av si\u0301num mest ga\u0301va\u00f0u synum og mi\u0301tt yrkis\u00f8ki\u00f0, samskiftisvinnan, hevur mist ein av okkara st\u00f8rstu, ta\u00f0 er kenslan, i\u00f0 eg siti eftir vi\u00f0, nu\u0301 bo\u00f0ini um dey\u00f0an hja\u0301 Petur Slyne eru sodna\u00f0i naka\u00f0."}, {"text_idx": "#000181", "text": "Ta\u00f0 var ein sto\u0301rur skelkur, ta\u0301 eg i\u0301 einum barnaf\u00f8\u00f0ingardegi i\u0301 gja\u0301r fr\u00e6tti andla\u0301ti\u00f0. Fyrsti tankin var, at ta\u00f0 ikki kundi passa \u2013 Si\u0301\u00f0ani kom tankin, at ryktini, i\u00f0 eg hev\u00f0i hoyrt mitt i\u0301 vikuni, um at Petur var sju\u0301kur, vo\u0301ru sonn, og at hetta kanska var ein misskiljing, at hann var sju\u0301kur og ikki dey\u00f0ur. Men so kom hendan tunga kenslan av meiningsloysi."}, {"text_idx": "#000182", "text": "Eftir at hava hoyrt ryktini mikudagin, \u00e6tla\u00f0i eg at skriva til Petur, fa\u0301a tey avva\u0301tta\u00f0i, og um ikki, so bjo\u0301\u00f0a at hja\u0301lpa honum vi\u00f0 a\u0301tro\u00f0kandi uppga\u0301vum, inntil hann aftur var fri\u0301skur. Men eg visti ikki um eg skuldi o\u0301ro\u0301gva, og royndi ti\u0301 at spyrja onnur, um tey h\u00f8vdu fr\u00e6tt naka\u00f0, men eingin visti naka\u00f0."}, {"text_idx": "#000183", "text": "Seinnu a\u0301rini er Petur blivin kendur sum to\u0301nleikafyriskipari, og eg minnist eisini, at hann royndi seg sum to\u0301nleikara eitt stutt ti\u0301\u00f0arskei\u00f0, fyri skjo\u0301tt 30 a\u0301rum si\u0301\u00f0an. Sum ein av h\u00f8vu\u00f0smonnunum handan Voxbotn setti hann li\u0301v i\u0301 no\u0301gvar tu\u0301sund f\u00f8royingar so seint sum si\u0301\u00f0sta vikuskifti\u00f0, og um tv\u00e6r vikur er aftur eitt to\u0301nleikashow a\u0301 skra\u0301nni, i\u00f0 hann hevur sta\u00f0i\u00f0 fyri, ta\u0301 To\u0301rsfest ver\u00f0ur i\u0301 mi\u00f0by\u0301num i\u0301 Havn, eins og vit \u00f8ll kunnu lurta eftir Voxpop, i\u00f0 hann eisini stovna\u00f0i, millum tilt\u00f8kini."}, {"text_idx": "#000185", "text": "85 dystir fyri besta li\u00f0i\u00f0 hja\u0301 HB leg\u00f0i man eisini merki til, ho\u0301ast no\u0301gvir av hesum vo\u0301ru, me\u00f0an eg bu\u0301\u00f0i i\u0301 Danmark."}, {"text_idx": "#000186", "text": "Eg og Petur hava arbeitt saman i\u0301 fleiri umf\u00f8rum, og fakliga hava vit matcha\u00f0 sera v\u00e6l. Faktiskt hevur ta\u00f0 veri\u00f0 ordiliga stuttligt. Fyrstu fer\u00f0 vit ordiliga gj\u00f8rdu naka\u00f0 st\u00f8rri saman, var i\u0301 februar 2014, ta\u0301 Gudny Langaard a\u0301 Vodafone setti okkum saman av enduruppfinna taluti\u0301\u00f0arkorti\u00f0, nu\u0301 vi\u00f0 data."}, {"text_idx": "#000187", "text": "Hugskoti\u00f0 var at gera selfie a\u0301taki\u00f0 selfie.fo ju\u0301st sum selfiealdan floymdi um heimin. Saman vi\u00f0 einum skemtara, filma\u00f0u vit ly\u0301singarfilmar vi\u00f0 fartelefon og koyrdu uppa\u0301 flatan humor. Hetta var eitt ta\u00f0 stuttligasta ly\u0301singara\u0301taki\u00f0 at gera, i\u00f0 eg havi veri\u00f0 vi\u00f0 til. Vit flentu no\u0301gv, ristu uppa\u0301 h\u00f8vdi\u00f0, og hugna\u00f0u okkum, eg, Petur og ON Jon, i\u00f0 alti\u0301\u00f0 var ON. U\u0301rsliti\u00f0 mugu onnur d\u00f8ma um, men ta\u00f0 var stuttligt at gera."}, {"text_idx": "#000188", "text": "Eftir hetta komu fleiri onnur a\u0301t\u00f8k fyri Vodafone, og okkurt anna\u00f0 eisini. Eg slapp eisini at hja\u0301lpa til vi\u00f0 tekstarbei\u00f0i til n\u00f8kur Voxbotn og nakrar To\u0301rsfestir, umframt okkurt anna\u00f0 samstarv \u2013 ta\u00f0 var alti\u0301\u00f0 eitt forn\u00f8jlisi at arbei\u00f0a saman vi\u00f0 Peturi."}, {"text_idx": "#000190", "text": "Hann var eisini o\u0301tru\u0301liga arbei\u00f0ssamur og ekstremt kvikur. Eg havi faktiskt onganti\u0301\u00f0 s\u00e6\u00f0 naka\u00f0 li\u0301knandi. Ta\u00f0 fall honum so na\u0301tu\u0301rligt at sni\u00f0geva og seta upp, at tingini alti\u0301\u00f0 so\u0301u gott u\u0301t, eisini um ta\u00f0 var sett upp i\u0301 sto\u0301rum skundi, og gj\u00f8rdi hann s\u00e6r eitt sindur st\u00f8rri o\u0301mak, so var ta\u00f0 sum oftast fra\u0301li\u0301kt."}, {"text_idx": "#000191", "text": "Eg minnist einafer\u00f0, at eg ringdi ni\u00f0ur til Mallorca, hann skuldi havt levera okkurt til Vodafone, og einki var komi\u00f0 fram. \u2013 Eg eri n\u00e6stan li\u00f0ugur, kemur um eina l\u00f8tu, seg\u00f0i hann, og millum linjurnar skilti eg, at hann ikki var byrja\u00f0ur. Men ein ti\u0301ma seinni la\u0301 eitt heilt a\u0301tak i\u0301 mailinum."}, {"text_idx": "#000192", "text": "Hetta er ta\u00f0, sum royndir, dugnaskapur og go\u0301\u00f0ur smakur gera."}]